後獸亞綱

後獸亞綱係哺乳動物嘅一個亞綱。呢個亞綱包括所有嘅有袋類同有囊類。例如食草嘅袋鼠，食肉嘅袋狼，食昆蟲嘅袋食蟻獸等。第一位提出呢個字嘅人係湯瑪士·赫胥黎，佢喺1880年提出嚟嘅。呢個字源自希臘文meta-同theria意思指「其他野獸」。

進化史 
最早期嘅後獸亞綱應該係源於白堊紀時期嘅北美洲。經由當時連接澳洲嘅陸橋遷移到澳洲。後嚟因為地殼變動，澳洲同其他大陸分開，澳洲嘅有袋動物直到而家都好繁盛。而其他大陸嘅有袋動物因為唔夠後嚟發展嘅高等哺乳動物爭，之後絕咗種，只有美洲大陸同東南亞以南幾個島先有。

特徵 
所有有袋類都係胎生嘅，但成活嘅BB只經過好短嘅妊娠期，因為冇胎盤保護，阿媽體內嘅抗體會對BB不利，所以佢喺未完全發育時，就自行爬去亞媽個袋度，慢慢長大。

另見 
 有袋類
 哺乳動物
 哺乳動物分類表

參考書 
《朗文英漢生物圖解詞典》，朗文出版有限公司
 McKenna MC & Bell SK, (1997), Classification of Mammals Above the Species Level. Columbia University Press.

哺乳動物